b'\n_START_ARTICLE_\nPoliittinen sihteeri\n_START_PARAGRAPH_\nPoliittinen sihteeri on alkujaan vain ministerin poliittinen avustaja, joka ottaa huomioon p\xc3\xa4invastoin kuin virkamiessihteeri my\xc3\xb6s ministerin, puolueen ja sen kannattajien poliittisen linjan. Poliittiset sihteerit tulivat 1970-luvulla avustamaan ministereit\xc3\xa4, mit\xc3\xa4 pidettiin poliittisina palkkiovirkoina ja yhden lajin puoluetukena. Poliittisten sihteerien m\xc3\xa4\xc3\xa4r\xc3\xa4 lis\xc3\xa4\xc3\xa4ntyi, mutta nimitys muutettiin neutraalimmaksi erityisavustajaksi. Osasta erityisavustajia tuli poliittisia valtiosihteereit\xc3\xa4._NEWLINE_Ministereill\xc3\xa4 on tukenaan nyky\xc3\xa4\xc3\xa4n kahdenlaisia poliittisia sihteereit\xc3\xa4: m\xc3\xa4\xc3\xa4r\xc3\xa4aikaiset valtiosihteerit ja erityisavustajat. Perinteisesti Suomessa varsinaisia valtiosihteereit\xc3\xa4 ovat olleet valtiovarainministeri\xc3\xb6n ja ulkoasiainministeri\xc3\xb6n kansliap\xc3\xa4\xc3\xa4llik\xc3\xb6t._NEWLINE_Poliittisen sihteerin nimitys on vakioitunut k\xc3\xa4ytt\xc3\xb6\xc3\xb6n my\xc3\xb6s korkeakoulu- ja j\xc3\xa4rjest\xc3\xb6sektorilla, kun ylioppilaskuntien ty\xc3\xb6ntekij\xc3\xb6it\xc3\xa4 kutsutaan monin paikoin edelleen poliittisiksi sihteereiksi, kuten koulutuspoliittinen sihteeri tai sosiaalipoliittinen sihteeri.'